О т ч е т

На НЧ”Д-р Емануил Рангелов 1969г.” с. Плазище общ. Джебел, обл. Кърджали за 2019 г.

Читалище „Д-р Емануил Рангелов 1969” Работи за задоволяване на населението и приобщаване на населението към ценностите и постиженията на науката, изкуството и културата, развива и обогатява културния живот в населеното място. Подобрява дейността на читалището. Читалището работи съвместно с училището и детската градина, поддържа връзка с читалищe ”Хр. Смирненски-1924” гр. Джебел и РБ” Н.Й.Вапцаров” Кърджали.

1. Библиотечна дейност

През отчетния период са раздадени 811 библиотечни документа, броя на читателите е 40 , посещенията са 1672. Библиатечния фонд се състои от 6938 библиотечни документа.

Библиотеката е най- посещаваното място ,където хората осъществяват социални контакти , четат периодичния печат, с който разполага библиотеката и съответно взимат книги.

2. Културно-масова дейност

Читалището взe активно участие в отбелязването на национални, регионални и местни празници, отбелязването на бележити дати и годишнини, изготвяне на витрини, кътове, изложби.

През изминалия период бяха проведени следните по-важни и актуални мероприятия:

1.Отбелязването на 19 февруари- Денят на Левски , бе проведена литературна беседа на тема „Левски – наша национална гордост”, за тази цел имаше изготвен рецитал, викторини, кът с книги и снимки, които отразяват живота и делото на Апостола.

2.С възрастни баби и с деца от предучилищна възраст и деца от началните класове бе проведено тържество за посрещане на „Баба Марта”, тържествено бе проведено по указание на бабите, според запомнените от тях традиции.

3.Много често се провеждах Дамски партита посветени на Осми март, настъпването на пролетта, честване на рожденни дни, кръщенета и др .

4.Читалището взe участие в Отбелязването на Седмица на детската книга , Майските културни празници, честването на 19- Май- Денят на Джебел,където взимаме активно участие в кулинарната изложба и изложбата с ръкоделия на нашите жени.

5.Организира честване на Коледните и Новогодишните празници.

6.Организира по различни поводи детски утра и литературни четения.

3. Организационна дейност

Читалището поддържа своя членска маса, ръководи се от Общото събрание, от Устава на читалището и от Закона на НЧ в Република България. Провеждат се много често заседания на читалищното настоятелство и веднъж годишно Отчетно събрание , на което се прави отчет на изминалия период и се приема план- програма, с която се очертава дейност на читалището за следващия период. Отчетното събрание на читалището бе проведено на 08.03.2019 год.

4.Материално-техническата база

Помещението отредено за читалище се намира в сградата на кметството,и от тази гледна точка читалището е освободена от ангажимента да се грижи и извършва ремонт на сградата . Единствено трябва да опазваме предоставеното ни помещение , опазване на библиотечния фонд и грижи за неговото нарастване и обогатяване , опазване на народните носии, с които разполага читалището, а те са в добро състояние.

5.Партньорство

Основни партньори в дейността на читалището са : Кметството с. Плазище, общ. Джебел, читалища от региона с които си сътрудничим и обменяме добри практики.